CELEX: C2004/262/07
Language: el
Date: 2004-10-23 00:00:00
Title: Απόφαση του Δικαστηρίου (τμήμα μείζονος συνθέσεως), της 7ης Σεπτεμβρίου 2004, στην υπόθεση C-319/02 (αίτηση του Korkein hallinto-oikeus για την έκδοση προδικαστικής αποφάσεως): Petri Manninen («Φόρος εισοδήματος — Φορολογική έκπτωση για τα μερίσματα που καταβάλλουν οι φινλανδικές εταιρείες — Άρθρα 56 ΕΚ και 58 ΕΚ — Συνοχή του φορολογικού συστήματος»)

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/4
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (τμήμα μείζονος συνθέσεως)
   της 7ης Σεπτεμβρίου 2004
   στην υπόθεση C-319/02 (αίτηση του Korkein hallinto-oikeus για την έκδοση προδικαστικής αποφάσεως): Petri Manninen (1)
   
   («Φόρος εισοδήματος - Φορολογική έκπτωση για τα μερίσματα που καταβάλλουν οι φινλανδικές εταιρείες - Άρθρα 56 ΕΚ και 58 ΕΚ - Συνοχή του φορολογικού συστήματος»)
   (2004/C 262/07)
   Γλώσσα διαδικασίας: η φινλανδική
   Στην υπόθεση C-319/02, με αντικείμενο αίτηση προδικαστικής αποφάσεως βάσει του άρθρου 234 ΕΚ, που υπέβαλε το Korkein hallinto-oikeus (Φινλανδία), με απόφαση της 10ης Σεπτεμβρίου 2002, πρωτοκολληθείσα στο Δικαστήριο στις 12 Σεπτεμβρίου 2002, στο πλαίσιο της δίκης που κίνησε ο Petri Manninen, το Δικαστήριο (τμήμα μείζoνoς συνθέσεως), συγκείμενο από τους Β. Σκουρή, Πρόεδρο, P. Jann, C. W. A. Timmermans, C. Gulmann, J.-P. Puissochet και J. N. Cunha Rodrigues, προέδρους τμήματος, R. Schintgen, F. Macken, N. Colneric, S. von Bahr και K. Lenaerts (εισηγητή), δικαστές, γενική εισαγγελέας: J. Kokott, γραμματέας: L. Hewlett, κύρια υπάλληλος διοικήσεως, εξέδωσε στις 7 Σεπτεμβρίου 2004 απόφαση με το ακόλουθο διατακτικό:
   Προσκρούει στα άρθρα 56 ΕΚ και 58 ΕΚ ρύθμιση βάσει της οποίας αποκλείεται το δικαίωμα ενός προσώπου που υπέχει γενική φορολογική υποχρέωση σε ένα κράτος μέλος για το ευεργέτημα της πίστωσης φόρου λόγω των μερισμάτων που του καταβάλλουν ανώνυμες εταιρείες, οσάκις οι εταιρείες αυτές δεν είναι εγκατεστημένες στο εν λόγω κράτος μέλος.
   
      (1)  ΕΕ C 274 της 9.11.2002.